《挽谏坡居士》
宋代·方逢振

谏议村中一布衾，幽潜两事最堪称。
瘗骸鬼结来生草，削发僧然后夜灯。
螭篆凄凉嗟老钝，薤章呜咽动亲朋。
羡公有子能如此，多少英雄叫不应。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。